CELEX: C2005/296/30
Language: sl
Date: 2005-11-26 00:00:00
Title: Zadeva C-361/05: Tožba Komisije Evropskih skupnosti proti Kraljevini Španiji, vložena  26. septembra 2005

26.11.2005   
            
            
               SL
            
            
               Uradni list Evropske unije
            
            
               C 296/16
            
         Tožba Komisije Evropskih skupnosti proti Kraljevini Španiji, vložena 26. septembra 2005
   (Zadeva C-361/05)
   (2005/C 296/30)
   Jezik postopka: španščina
   Komisija Evropskih skupnosti, ki jo zastopata I. Martínez del Peral in M. Konstantinidis, zastopnika, z naslovom za vročanje v Luxembourgu, je 26. septembra 2005 na Sodišče Evropskih skupnosti vložila tožbo proti Kraljevini Španiji.
   Tožeča stranka Sodišču predlaga, naj:
   
               1.
            
            
               ugotovi, da kraljevina Španija s tem, da:
               
                           —
                        
                        
                           ni izpolnila obveznosti iz členov 4, 9 in 13 Direktive 75/442/EGS (1), spremenjene z Direktivo 91/156/EGS (2), in člena 14 Direktive 99/31/ES (3), ker ni sprejela ukrepov potrebnih za to, da odlagališči Níjar in Hoyo de Miguel izpolnita obveznosti iz navedenih direktiv,
                        
                     
                           —
                        
                        
                           španski organi niso preložili podatkov, ki bi izpodbili pritožbo, prejeto glede odlagališča Cueva del Mojón, ki se nahaja v La Mojonera, s čimer ravno tako ni izpolnila obveznosti iz členov 4, 9 in 13 Direktive 75/442/EGS, spremenjene z Direktivo 91/156/EGS, in člena 14 Direktive 99/31/ES, saj ni sprejela ukrepov potrebnih za to, da odlagališče Cueva del Mojón izpolni obveznosti iz navedenih direktiv,
                        
                     ni izpolnila obveznosti iz določb navedenih v prejšnjem odstavku.
            
         
               2.
            
            
               Kraljevini Španiji naloži plačilo stroškov.
            
         Tožbeni razlogi in bistvene trditve
   Dolgotrajnost stanja teh odlagališč je v daljšem časovnem obdobju povzročila znatno razvrednotenje okolja, in vse to, ne da bi španski organi, kljub pozivom Komisije, posredovali.
   Odpadki v nezakonitih odlagališčih v zemljo, zrak in vodo sproščajo kemične snovi, ki ogrožajo zdravje ljudi, ki onesnažujejo podzemeljske in nadzemeljske vode, ozračje ter rastlinstvo in živalstvo. Poleg tega nezakoniti sežigi in samovžigi, do katerih pride zaradi vnetljivosti odpadkov, v nenadzorovanih odlagališčih povzročajo številne požare, ki imajo za okolje katastrofalne posledice.
   
      (1)  Sveta z dne 15. julija 1975 o odpadkih (UL L 194, 25.7.1975, str. 39).
   
      (2)  Sveta z dne 18. marca 1991 (UL L 78, 26.3.1991, str. 32).
   
      (3)  Sveta z dne 26. aprila 1999 o odlaganju odpadkov na odlagališčih (UL L 182, 16.7.1999, str. 1).